Diari Oficial de la Generalitat Valenciana


Sumari del DOGV 9587, del 03-05-2023 (2023/4356)

Anunci de la convocatòria CCCC Film Lab. Incubadora de talent emergent audiovisual 2023.
----------------------------------------------------------------------------------------

### Dades del document

Número de DOGV
:   9587

Data del DOGV
:   03-05-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/4356


Data del document
:   20-04-2023

Organisme emissor


Tipus de document
:   Anunci

Anàlisi jurídica

Anunci de la convocatòria CCCC Film Lab. Incubadora de talent emergent audiovisual 2023. [2023/4356]  
1. Objecte  
El projecte aspira a desenvolupar el CCCC Film Lab, una incubadora de talent emergent audiovisual. Les seues prioritats seran les d'abordar la situació del talent audiovisual emergent, repensar el lloc que ocupa la indústria audiovisual en la cultura i afermar al CCCC com a espai on generar nous ponts entre la cultura, la indústria audiovisual i el talent emergent.  
El programa se centra en la selecció de 36 projectes audiovisuals que hauran de ser escrits, produïts i rodats en 30 dies en mesos successius.  
La residència artística / incubadora audiovisual tindrà lloc entre els murs del CCCC: mitjançant diferents tallers, accions i jornades sobre industria audiovisual, tractarem de donar suport a la formació, exposició i creixement dels i les artistes seleccionats, així com acompanyar-los suportats en una metodologia gradual i adequada a les necessitats de cadascun.  
Les diferents sessions de treball estaran organitzades segons les següents categories:  
  
Tallers incubadora Jornades sobre indústria audiovisual Pràctiques de rodatge Seguiment tutoritzat  
  
  
Les quals es desenvoluparan entre els mesos de juny i juliol de 2023 i des del 7 de setembre al 30 de desembre de 2023. Es realitzaran un total de 4 tallers-Incubadora bàsics (juny, juliol, setembre i octubre) i 2 tallers intensius (novembre i desembre de 2023).  
Tant els tallers com les jornades estaran impartides per professionals de reconegut prestigi del sector i la indústria audiovisual.  
Els objectius d'aquesta convocatòria són:  
a) Acompanyament artístic: Amb els projectes seleccionats, organitzarem un routing amb objectius individuals de millora al llarg de l'any, intentant aportar a aquest projecte l'ajuda, consell o perspectiva necessària. Partint de les necessitats de cada projecte i amb objectius intermedis i finals, aspirem a acompanyar i tractar de desenvolupar els processos interns de cada projecte. Establirem reunions periòdicament per a tutoritzar els processos.  
b) Suport a la formació: al llarg de la incubadora, organitzarem una sèrie de tallers que abordaran alguns dels aspectes clau per a els/les artistes audiovisuals emergents, tractant d'oferir-los eines per a enfrontar-se als rodatges.  
c) Master class: tindrem la participació de conferències i màster class de cineastes, directors i guionistes de reconegut prestigi per a explicar-nos les seues experiències i marcar la senda per a la professionalització.  
  
2. Persones beneficiàries  
Poden optar a la convocatòria:  
- Projectes audiovisuals, col·lectius o individuals, de qualsevol estil.  
- Haver complit els 15 anys en el moment de la publicació d'aquesta convocatòria (en el cas de persones menors d'edat serà necessari un consentiment per escrit dels pares o tutors legals).   
- Almenys el 50 % (3) dels projectes seleccionats serà entre nascuts o residents a la Comunitat Valenciana. En el cas de col·lectius, almenys el 60 % dels membres del projecte han de ser nascuts o residents a la Comunitat Valenciana.  
  
3. Termini de presentació de sol·licituds  
El termini de presentació s'obrirà l'endemà de la publicació en el Diari Oficial de la Generalitat Valenciana fins al 22 de maig de 2023. Al tancament d'aquest termini no s'admetrà cap sol·licitud.  
  
  
  
4. Presentació de sol·licituds  
Les sol·licituds es presentaran preferentment en format digital a través de l'aplicació disponible en:   
www.consorcimuseus.gva.es/convocatories/  
També podran presentar-se de qualsevol de les formes previstes per l'art. 16.4 i 16.5 de la Llei 39/2015, d'1 d'octubre, del procediment administratiu comú de les administracions públiques.  
Les sol·licituds hauran d'adjuntar la següent documentació:  
- Carta de motivació per a fer la residència audiovisual.  
- Curriculum vitae.  
- Enllaç a un vídeo amb treballs audiovisuals previs si n'hi haguera.  
- Una idea o guió per a un curtmetratge de 4 o 5 minuts de duració.  
  
- Fotocòpia del DNI  
- Telèfon de contacte i correu electrònic..  
  
5. Procés de selecció  
Per a la valoració i selecció de les sol·licituds presentades es constitueix un jurat integrat per:  
- José Luis Pérez Pont, director gerent del Consorci de Museus de la Comunitat Valenciana  
- Dolors López Alarcón, escriptora, vicepresidenta del Consell de l'Audiovisual de la Comunitat Valenciana.  
- Pau Vergara Belinchón, productor executiu, cineasta, director del Film Lab.  
- Pepa L. Poquet, artista audiovisual  
Els projectes es valoraran tenint en compte els següents criteris:  
  
- Coherència del discurs, originalitat i consistència que permeta llançar una mirada crítica sobre aquest  
- Caràcter innovador i qualitat artística de la proposta  
- Premissa  
- Viabilitat tècnica i artística  
Atesa la qualitat dels projectes presentats, el comité tindrà en compte els principis de paritat. Es desestimaran aquells projectes que no respecten els principis democràtics de convivència i pluralitat, garantint així la igualtat de totes les persones amb independència del seu gènere, raça, llengua i identitat sexual.  
  
6. Resolució  
El jurat triarà fins a un màxim de 36 projectes, d'entre els quals es realitzaran una sèrie d'entrevistes. En aquestes se'ls comunicarà la dinàmica del projecte, es posaran en comú dubtes i inquietuds i es compartiran necessitats mútues i compromisos. Les persones participants podran optar a participar en la residència intensiva i avançada, per la qual cosa hauran de preparar un nou projecte seguint el criteri dels tutors.  
  
La notificació de les propostes seleccionades pel jurat es realitzarà mitjançant la publicació en el DOGV i en la pàgina web del CMCV (www.consorcimuseus.gva.es). A més, es notificarà aquesta resolució a totes les persones participants per correu electrònic.  
Contra la decisió podrà interposar-se, de conformitat amb les disposicions de l'art. 123 de la Llei 39/2015 de procediment administratiu comú de les administracions públiques, recurs potestatiu de reposició en el termini d'un mes a comptar del següent a la notificació/publicació davant el mateix òrgan que va dictar l'acte.  
Els projectes no seleccionats seran destruïts i els materials adjuntats electrònicament seran eliminats del servidor corresponent. EL CMCV es compromet a no distribuir ni fer ús de la informació dels projectes no seleccionats.  
En cas que els projectes no s'adapten a l'objecte i els criteris establits, el jurat podrà deixar la convocatòria deserta o seleccionar un nombre inferior de projectes a l'inicialment previst.  
  
7. Termini d'execució  
El programa d'acompanyament s'estableix al llarg de 2023. El CCCC Film Lab, conjuntament amb les persones participants, treballarà en una agenda d'activitats individual i compartida al llarg de l'any.  
  
  
  
8. Compromís d'acceptació i obligacions de les persones beneficiàries  
Els col·lectius o persones seleccionades comunicaran per escrit la seua acceptació, en un termini no superior a 15 dies des de la publicació de la resolució. En cas contrari, perdran la condició de persona o col·lectiu beneficiari.  
Les persones o col·lectius beneficiaris es comprometen a participar en les fases del programa i complir amb els requeriments del projecte. Qualsevol possible modificació del projecte haurà d'estar degudament motivada i ser autoritzada prèviament pel CMCV. L'incompliment donarà lloc a l'anul·lació i passarà a la següent persona participant en la llista de reserva.  
Les persones participants en el programa estan obligades a citar al CCCC Film Lab en totes les comunicacions en xarxes socials i qualssevol altres mitjans relacionats amb l'objecte d'aquesta convocatòria.  
  
9. Obligacions del CMCV  
El CMCV es compromet a desenvolupar aquest programa d'acord amb el Codi de Bones Pràctiques en la Cultura Valenciana, vetlant en tot moment pels drets dels col·lectius i persones seleccionades i la integritat dels seus projectes.  
El CMCV serà l'encarregat d'avaluar, supervisar i realitzar el seguiment del desenvolupament dels projectes, així com de les tasques de coordinació i de complir els terminis acordats respecte a l'execució d'aquest.  
El CMCV durà a terme una correcta difusió del projecte, tant en la seua pàgina web, en xarxes socials com a través d'altres mitjans de comunicació pública.  
  
10. Prerrogatives del CMCV  
El CMCV podrà sol·licitar informació sobre el desenvolupament del projecte durant la seua fase de realització.  
De comú acord amb els col·lectius i persones seleccionades, el CMCV podrà negociar la coproducció i itinerància dels projectes seleccionats amb altres institucions.  
  
11. Drets d'autoria  
Els col·lectius o persones seleccionades cedeixen de forma no exclusiva al CMCV els drets de comunicació pública dels projectes seleccionats per a la seua publicació en catàlegs, cartells, vídeos promocionals, pàgines web, xarxes socials i altres mitjans audiovisuals, sempre relacionats amb els fins de la institució convocant, sense perjudici dels drets morals que ostenten a causa de la seua autoria.  
Les persones participants en la convocatòria asseguren que la proposta presentada és original i que ostenten tots els seus drets, inclosos (però no excloents) els drets de propietat intel·lectual. Si la proposta inclou drets de terceres persones, les persones participants garanteixen l'obtenció dels drets, autoritzacions i/o llicències necessàries, exonerant el CMCV de qualsevol reclamació sobre aquest tema.  
  
El CMCV es compromet a respectar, escrupolosament, els drets de l'autor o autora sobre la seua obra, reconeixent, en tot moment, la seua autoria.  
  
12. Acceptació  
La participació en aquesta convocatòria suposa l'acceptació integra d'aquestes bases.  
  
València, 20 d'abril de 2023.- El director gerent del Consorci de Museus de la Comunitat Valenciana: José Luis Pérez Pont.